Foto: Hafta davomida taqdim etilgan yangi smartfonlar

“Layfxaker” hafta davomida taqdim etilgan Honor 7X, Vernee Active va Meiigo S8 smartfonlariga e’tibor qaratdi.
Huawei kompaniyasi metall korpusli maxsus burchaklarga ega himoyalangan Honor 7X smartfonini taqdim etdi. Himoya vositalari telefon tushib ketgan taqdirda qo‘shimcha himoya vazifasini bajaradi. Telefon 5,93 dyuymli ekranga, 64 gigabaytli doimiy xotiraga ega. U 256 gigabaytli SD-kartani qabul qila oladi. Smartfonning asosiy kamerasi 16 megapikselli, old kamerasi esa 8 megapilselli.

Yangi taqdim etilgan Vernee Active qum, chang va suvdan himoyalangan. Smartfonning ekrani 5,5 dyuymli bo‘lib, himoya qatlamiga ega. Qurilmaning operativ xotirasi olti gigabayt, doimiy xotirasi esa 128 gigabaytni tashkil qiladi. Telefonning asosiy kamerasi 13 megapikselli, old kamerasi esa 8 megapikselli.

Yosh kompaniya hisoblangan Meiigoo’ning birinchi qurilmasi S8 nomini oldi. Smartfonning tashqi ko‘rinishi Samsung S8 ga o‘xshash bo‘lib, ekrani olti dyuymli va aylana burchaklarga ega. Operativ xotira to‘rt gigabaytli bo‘lib, asosiy xotira 64 gigabaytni tashkil qiladi. Ikkita asosiy kamera mos ravishda 13 va 5 megapikselli, old kamera esa 5 megapikselli.